**Քևին Ֆոլանդ** (գերմ.՝ Kevin Volland, հուլիսի 30, 1992, Մարքտոբերդորֆ, Գերմանիա), գերմանացի ֆուտբոլիստ, հարձակվող։ Հանդես է գալիս գերմանական «Բայեր 04»-ի և Գերմանիայի ազգային հավաքականի կազմում։

Ակումբային կարիերա
------------------

### «Մյունխեն 1860»

2007 թվականի ամռանը Ֆոլանդը միացել է գերմանական «Մյունխեն 1860»-ի ակադեմիային։ 2009/10 մրցաշրջանի ընթացքում «Մյունխեն 1860»-ի Մ19 թիմի կազմում Ֆոլանդը մասնակցել է 23 հանդիպման և դարձել 3 գոլի հեղինակ։

Գերմանական ակումբի հիմնական կազմ ֆուտբոլիստն առաջին անգամ հրավիրվել է 2010/11 մրցաշրջանում։ Թիմի կազմում իր նորամուտը նա նշել է 2010 թվականի սեպտեմբերի 26-ին՝ «Աուգսբուրգ»-ի դեմ խաղում։

2011 թվականի հունվարին թիմը նրա հետ կնքել է 4 տարվա պայմանագիր։ Հաջորդ մրցաշրջանի սկզբում Քևինը արդեն թիմի հիմնական կազմի առանցքային ֆուտբոլիստ էր։ 2010-2012 թվականների ընթացքում Ֆոլանդը մասնակցել է 57 հանդիպման և դարձել 20 գոլի հեղինակ։

### «Հոֆենհայմ 1899»

2012 թվականի ամռանը Քևին Ֆոլանդը տեղափոխվել է «Հոֆենհայմ 1899»։ Բունդեսլիգայի շրջանակներում իր առաջին գոլը Ֆոլանդը խփել է 2012 թվականի նոյեմբերի 3-ին՝ «Շալկե 04»-ի դեմ խաղում։ Թիմի կազմում անցկացրած առաջին մրցաշրջանից հետո նա դարձել է թիմի առանցքային ֆուտբոլիստ։ 2012/13 մրցաշրջանի ընթացքում Ֆոլանդը կատարել է 12 գոլային փոխանցում և դարձել 6 գոլի հեղինակ։ 2013 թվականի հուլիսի 28-ին գերմանական ակումբը երկարաձգել է ֆուտբոլիստի գործող պայմանագիրը մինչև 2017 թվականը։

2015 թվականի օգոստոսի 22-ին Քևին Ֆոլանդը խփել է Բունդեսլիգայի պատմության ամենաարագ գոլը՝ «Բավարիա»-ի դեմ խաղում։

### «Բայեր 04»

2016 թվականի մայիսի 20-ին 18 միլիոն եվրոյի դիմաց Քևին Ֆոլանդը տեղափոխվել է «Բայեր 04»։ Նա թիմի հետ կնքել է 5 տարվա պայմանագիր։

Թիմի կազմում իր առաջին գոլը Ֆոլանդը խփել է 2016 թվականի հոկտեմբերի 26-ին՝ Գերմանիայի գավաթի խաղարկության շրջանակներում կայացած «*Շփորթֆրոյնդե Լոտտե*»-ի դեմ խաղում։

Միջազգային կարիերա
------------------

### Երիտասարդական

Գերմանիայի Մ17 հավաքականի կազմում իր նորամուտը Ֆոլանդը նշել է 2008 թվականի հոկտեմբերի 16-ին՝ Չեխիայի Մ17 հավաքականի դեմ խաղում։ Երեք օր անց նա մասնակցել է Ռուսաստանի Մ17 հավաքականի դեմ խաղին։ Այս ամենից հետո նա հրավիրվել է մասնակցելու 2009 թվականի Աշխարհի Մ17 առաջնությանը, որը պետք է կայանար Նիգերիայում։

2009 թվականի հուլիսին նա իր առաջին հրավիրն է ստացել Գերմանիայի Մ18 հավաքականից։ Հյուսիսային Իռլանդիայում կայացած NI Սուպերգավաթ միջազգային երիտասարդական գավաթի (նախկին Կաթի գավաթ) խաղարկության ընթացքում Ֆոլանդը մասնակցել է 3 հանդիպման և դարձել 1 գոլի հեղինակ։

Գերմանիայի Մ19 հավաքական Ֆոլանդն առաջին անգամ հրավիրվել է 2010 թվականի ամռանը։ Իր նորամուտը նա նշել է 2010 թվականի օգոստոսի 28-ին՝ Բելգիայի հավաքականի դեմ խաղում։ Իր առաջին գոլը խփել է սեպտեմբերի 3-ին՝ Հոլանդիայի հավաքականի դեմ խաղում։ Մինչև ձմեռ նա հավաքականի կազմում մասնակցել է 5 հանդիպման և դարձել 4 գոլի հեղինակ։

2010 թվականի օգոստոսի 31-ին նա իր առաջին հանդիպումն է անցկացրել Գերմանիայի Մ20 հավաքականի կազմում։ Այդ խաղում է նա խփել իր առաջին գոլը։

2015 թվականի հունիսին Գերմանիայի Մ21 հավաքականի կազմում Ֆոլանդը մասնակցել է Չեխիայում կայացած Եվրոպայի առաջնությանը։ Նա մասնակցել է բոլոր 5 հանդիպումներին։ Առաջնության վերջում նա ճանաչվել է մրցաշարի երկրորդ լավագույն ռմբարկու և մտել առաջնության խորհրդանշական հավաքականի կազմի մեջ։

### Ավագ

Գերմանիայի ազգային հավաքական Ֆոլանդը առաջին անգամ հրավիրվել է 2014 թվականի մայիսի 8-ին։ Դրանից 5 օր անց նա նշել է իր նորամուտը՝ Լեհաստանի հավաքականի դեմ խաղում։

Հավաքականի կազմում իր առաջին գոլը Քևին Ֆոլանդը խփել է 2016 թվականի նոյեմբերի 11-ին՝ Սան Մարինոյի հավաքականի դեմ խաղում։ Այդ հանդիպումն ավարտվել է 8-0 հաշվով՝ գերմանացիների հաղթանակով։

Ձեռքբերումներ
-------------

* Եվրոպայի առաջնության արծաթե խաղակոշիկի դափնեկիր (Մ21) - 2015
* Եվրոպայի առաջնության խորհրդանշական հավաքականի անդամ (Մ21) - 2015

Վիճակագրություն
---------------

### Ակումբային վիճակագրություն

*2017 թվականի մայիսի 21-ի դրությամբ*

| Ակումբ | Մրցաշրջան | Առաջնություն | Գավաթ | Մայցամաքային | Այլ | Ընդհանուր |
| --- | --- | --- | --- | --- | --- | --- |
| Առաջնություն | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| «Մյունխեն 1860 II» | 2010–11 | Ռեգիոնալլիգա Հարավ | 5 | 4 | — | — | 5 | 4 |
| «Մյունխեն 1860» | 2010–11 | Բունդեսլիգա 2 | 24 | 6 | 1 | 0 | 25 | 6 |
| 2011–12 | 33 | 14 | 2 | 1 | 35 | 14 |
| Ընդհանուր | 57 | 20 | 3 | 1 | — | 60 | 21 |
| «Հոֆենհայմ 1899» | 2012–13 | Բունդեսլիգա | 34 | 6 | 1 | 0 | — | 2 | 0 | 37 | 6 |
| 2013–14 | 33 | 11 | 4 | 1 | — | 37 | 12 |
| 2014–15 | 32 | 8 | 4 | 2 | 36 | 10 |
| 2015–16 | 33 | 8 | 1 | 0 | 34 | 8 |
| Ընդհանուր | 132 | 33 | 10 | 3 | — | 2 | 0 | 144 | 36 |
| «Բայեր Լևերկուզեն» | 2016–17 | Բունդեսլիգա | 23 | 6 | 2 | 2 | 6 | 1 | — | 31 | 9 |
| Կարիերայի ընդհանուր | 212 | 63 | 15 | 6 | 6 | 1 | 2 | 0 | 235 | 70 |

### Միջազգային գոլերը

| # | Ամսաթիվ | Վայր | Մրցակից | Արդյունք | Հաշիվ | Տեսակ |
| --- | --- | --- | --- | --- | --- | --- |
| 1. | նոյեմբերի 11, 2016 | «Սան Մարինո», Սերավալե, Սան Մարինո | Սան Մարինո Սան Մարինո | **8**–0 | 8–0 | ԱԱ 2018, որակավորման փուլ |

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  Արգենտինական ֆուտբոլի տվյալների շտեմարան (իսպ.)
3. ↑  As (իսպ.) — Madrid: Grupo Prisa, 1967.
4. ↑  «Hoffenheim equal league record for the fastest goal». *The Irish Times*. 2015 թ․ օգոստոսի 22. Վերցված է 2016 թ․ հոկտեմբերի 11-ին.
5. ↑  «Bayer 04 verpflichtet Hoffenheimer Kevin Volland». *Bayer 04 Leverkusen* (German). 2016 թ․ մայիսի 20. Վերցված է 2016 թ․ հոկտեմբերի 11-ին.`{{cite web}}`: CS1 սպաս․ չճանաչված լեզու (link)
6. ↑  Uersfeld, Stephan (2016 թ․ մայիսի 20). «Bayer Leverkusen sign forward Kevin Volland from Hoffenheim». *ESPN FC*. Վերցված է 2016 թ․ հոկտեմբերի 11-ին.
7. ↑  «Leverkused Dumped Out By 10-Man Minnows». *FourFourTwo*. 2016 թ․ հոկտեմբերի 25. Արխիվացված է օրիգինալից 2017 թ․ հունվարի 1-ին. Վերցված է 2016 թ․ հոկտեմբերի 26-ին.
8. ↑  Kell, Tom (2015 թ․ հունիսի 30). «Czech striker Kliment wins Golden Boot award». *UEFA.com*. Վերցված է 2016 թ․ հոկտեմբերի 11-ին.
9. ↑  «The official Under-21 Team of the Tournament». *UEFA.com*. 2015 թ․ հուլիսի 1. Վերցված է 2016 թ․ հոկտեմբերի 11-ին.
10. ↑  «San Marino 0–8 Germany». BBC Sport. 2016 թ․ նոյեմբերի 11. Վերցված է 2016 թ․ նոյեմբերի 12-ին.

Արտաքին հղումներ
----------------

* Էջը «Մյունխեն 1860»-ի պաշտոնական կայքում Արխիվացված 2012-04-01 Wayback Machine(գերմ.)
* Պրոֆիլը *transfermarkt.com* կայքում(անգլ.)
* Վիճակագրութունը *National Football Teams* կայքում(անգլ.)
* Էջը «kicker.de» կայքում(գերմ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · Fussballdaten.de · Kicker.de · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՈւԵՖԱ |
|  |
| Բառարաններ և հանրագիտարաններ | Munzinger |

 |